b'\n_START_ARTICLE_\nJez Tucurui\n_START_PARAGRAPH_\nJez Tucurui (portugalsko Tucuru\xc3\xad, Tucurui iz jezika Tupi pomeni\xc2\xa0\xc2\xbbvoda kobilice\xc2\xab) je gravitacijski hidroelektri\xc4\x8dni jez na reki Tokantins. Nahaja se v zvezni dr\xc5\xbeavi Par\xc3\xa1, Brazilija. Je prvi veliki hidroelektri\xc4\x8dni jez v brazilski Amazoniji. V glavnem je namenjen generiranju elektri\xc4\x8dne energije, se pa uporablja tudi za ladje._NEWLINE_Nazivna kapaciteta 25 turbin je 8.370 MW, kar ga (2014) uvr\xc5\xa1\xc4\x8da na \xc4\x8detrto mesto med najve\xc4\x8djimi elektrarnami na svetu. Odtok odve\xc4\x8dne vode ima kapaciteto 110.000 m\xc2\xb3/s in je drugi najve\xc4\x8dji na svetu. Jez je visok 78 metrov in dolg 6,9 kilometra. Celotna dol\xc5\xbeina jezi z zemeljskimi nasipi je 12,515 km. Akumulacijsko jezero ima povr\xc5\xa1ino 2850 km\xc2\xb2 z volumnom vode 45 km\xc2\xb3._NEWLINE_Prve raziskave so delali Ameri\xc4\x8dani leta 1964. Faza I se je za\xc4\x8dela leta 1975 in kon\xc4\x8dala 1984, namestili so dvanajst 350MW Francisovih turbin. Pri gradnji so izkopali 50.223.188 m\xc2\xb3 materiala in uporabili 6.000.000 m\xc2\xb3 betona. Faza II, vredna 1,35 milijarde ameri\xc5\xa1kih dolarjev, se je za\xc4\x8dela leta 1998 in kon\xc4\x8dala v 2010ih. Namestili so \xc5\xa1e enajst 375 Francisovih turbin._NEWLINE_Skupaj je name\xc5\xa1\xc4\x8denih 25 turbin (12 x 350 MW, 11 x 375 MW i 2 x 20 MW). Na leto proizvede okrog 21,5 TWh elektrike. Jez dovaja elektriko okrog 13 milijonom ljudi, okrog 60\xc2\xa0% proizvedene elektrike porabi industrija.'